Ritratt: Leon Xuereb .td_uid_2_60b9bb7d783d8_rand.td-a-rec-img{text-align:left}.td_uid_2_60b9bb7d783d8_rand.td-a-rec-img img{margin:0 auto 0 0} Permezz ta' strateġija tal-immaniġġjar tal-iskart tajba, il-proċess tal-inċinerazzjoni għandu jnaqqas mill-iskart ġenerat. Dan qalu ċ-Chairperson ta' ADPD Carmel Cacopardo meta ppreżenta s-sottomissjonijiet tiegħu bħala parti mill-konsultazzjoni pubblika dwar l-inċineratur. F'dokument ta' 9 paġni, jingħad li l-applikazzjoni li hemm għall-inċineratur ċentrali fil-Magħtab m'għandhiex titqies bħala soluzzjoni għan-nuqqas ta' strateġija tal-iskart. Cacopardo saħaq li l-proċess għandu jikkunsidra fejn se jitqiegħed l-inċineratur biex jiżgura aktar konnettività bejn min qed jiġġenera skart u l-faċilità li tipproċessa l-iskart. Cacopardo rrimarka wkoll li għandu jkun hemm aktar ċentri ta' mmaniġġjar tal-iskart f'kull parti ta' Malta. Dan jiżgura li aktar responsabbiltà tal-impatt li jħalli l-iskart ġenerat tittieħed minn min jarmih. Dan mhux biss joħloq immaniġjar ta' skart aktar ugwali, imma jinċentiva lin-nies biex inaqqsu l-iskart li jiġġeneraw. Fejn qed jipproponi li jitqiegħed l-inċineratur? Fis-sottomissjonijiet tiegħu, Cacopardo qal li l-istudji li saru ma kkunsidrawx fit-tul jekk għandux ikun hemm faċilità ċentrali jew numru ta' faċilitajiet imferrxin ma' Malta kollha. Huwa spjega li jekk l-immaniġjar tal-iskart jinqasam aktar, dan jitqassam aħjar bil-kunsilli lokali jerfgħu aktar ir-responsabbiltà ta' kif se jiġi mmaniġjat l-iskart. Is-suċċess ta' dan ikun ifisser inqas skart li jintbagħat fl-inċineratur. Cacopardo esprima diżappunt li hemm nuqqas ta' informazzjoni li fuqha wieħed jista' jagħmel deċiżjoni dwar fejn jista' jitqiegħed l-inċineratur. Dan l-appell sar ukoll f'Mejju 2020: Bżonn aktar studji dwar l-impjant li jbiddel l-iskart f'enerġija – NGOs Iċ-Chairperson tal-ADPD ikkonkluda li dan il-proċess għandu jkun analizzat f'iktar dettall mill-EIA, u li tinstab alternattiva realistika għall-applikazzjoni eżistenti ta' inċineratur ċentralizzat. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60b9bb7d7869c_rand.td-a-rec-img{text-align:left}.td_uid_3_60b9bb7d7869c_rand.td-a-rec-img img{margin:0 auto 0 0}